CELEX: 32018D0225
Language: hu
Date: 2018-02-15 00:00:00
Title: A Tanács (KKBP) 2018/225 határozata (2018. február 15.) az Európai Unió emberi jogokért felelős különleges képviselője megbízatásának meghosszabbításáról szóló (KKBP) 2017/346 határozat módosításáról

16.2.2018   
            
            
               HU
            
            
               Az Európai Unió Hivatalos Lapja
            
            
               L 43/14
            
         A TANÁCS (KKBP) 2018/225 HATÁROZATA
   (2018. február 15.)
   az Európai Unió emberi jogokért felelős különleges képviselője megbízatásának meghosszabbításáról szóló (KKBP) 2017/346 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 33. cikkére és 31. cikke (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2012. július 25-én elfogadta a 2012/440/KKBP határozatot (1), amelyben Sztávrosz LAMBRINÍDISZ-t nevezte ki az Európai Unió emberi jogokért felelős különleges képviselőjévé (EUKK).
            
         
               (2)
            
            
               A Tanács 2017. február 27-én elfogadta az Európai Unió emberi jogokért felelős különleges képviselője megbízatásának meghosszabbításáról szóló (KKBP) 2017/346 határozatot (2). Az EUKK megbízatása 2019. február 28-án lejár.
            
         
               (3)
            
            
               A (KKBP) 2017/346 határozat megállapította az EUKK számára a 2017. március 1-jétől2018. február 28-ig terjedő időszakra szánt pénzügyi referenciaösszeget. A 2018. március 1-jétől2019. február 28-ig terjedő időszakra új pénzügyi referenciaösszeget kell megállapítani.
            
         
               (4)
            
            
               A (KKBP) 2017/346 határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A (KKBP) 2017/346 határozat 5. cikkének (1) bekezdése a következő albekezdéssel egészül ki:
   
      „Az EUKK megbízatásával kapcsolatos kiadások fedezésére szánt pénzügyi referenciaösszeg a 2018. március 1-jétől2019. február 28-ig terjedő időszakra 894 178 EUR.”
   
   2. cikk
   Ez a határozat az elfogadásának napján lép hatályba. Ezt a határozatot 2018. március 1-jétől kell alkalmazni.
   
      Kelt Brüsszelben, 2018. február 15-én.
      
         
            a Tanács részéről
         
         
            az elnök
         
         K. VALCHEV
      
   
   
      (1)  A Tanács 2012/440/KKBP határozata (2012. július 25.) az Európai Unió emberi jogokért felelős különleges képviselőjének kinevezéséről (HL L 200., 2012.7.27., 21. o.).
   
      (2)  A Tanács (KKBP) 2017/346 határozata (2017. február 27.) az Európai Unió emberi jogokért felelős különleges képviselője megbízatásának meghosszabbításáról (HL L 50., 2017.2.28., 66. o.).